Document ID: 31999R1320

ΚΑΝΟΝΙΣΜΟΣ (ΕΚ) αριθ. 1320/1999 ΤΗΣ ΕΠΙΤΡΟΠΗΣ
της 23ης Ιουνίου 1999
περί τροποποιήσεως του κανονισμού (ΕΟΚ) αριθ. 2257/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ορισμένα φυτικά έλαια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 562/98 της Επιτροπής(2), και ιδίως το άρθρο 10,
Εκτιμώντας:
(1) ότι κατ' εφαρμογή των διατάξεων του άρθρου 2, του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 2257/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1387/98(4), καθόρισε για την περίοδο εμπορίας 1998/99 το προβλεπόμενο ισοζύγιο εφοδιασμού με ορισμένα φυτικά έλαια για τη Μαδέρα·
(2) ότι για να μην διακοπεί η εφαρμογή του ειδικού καθεστώτος εφοδιασμού και μετά την υποβολή από τις πορτογαλικές αρχές των δεδομένων που αφορούν τις ανάγκες εφοδιασμού της Μαδέρας, κατέστη δυνατός ο καθορισμός του ισοζυγίου για όλη την περίοδο εμπορίας 1999/2000· ότι επομένως, πρέπει να αντικατασταθεί το παράρτημα του κανονισμού (ΕΟΚ) αριθ. 2257/92·
(3) ότι τα ισοζύγια που προβλέπονται από το ειδικό καθεστώς εφοδιασμού καθορίζονται για την περίοδο από 1ης Ιουλίου έως 30 Ιουνίου· ότι επομένως, πρέπει να εφαρμοστεί το οριστικό ισοζύγιο εφοδιασμού για την περίοδο εμπορίας 1999/2000 στην αρχή της περιόδου αυτής, την 1η Ιουλίου 1999·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2257/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουνίου 1999.

Labels: 3
18
17